ΣΥΜΦΩΝΙΑ υπό μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής Κοινότητας και της Ανατολικής Δημοκρατίας της Ουρουγουάης σχετικά με το εμπόριο κρέατος προβάτου, αμνού και αιγός

Επιστολή αριθ. 1

Βρυξέλλες, . . . . . .

Κύριε,

Έχω την τιμή να αναφερθώ στην ανταλλαγή επιστολών του 1989 που αποτελεί συμφωνία μεταξύ της Κοινότητας και της Ανατολικής Δημοκρατίας της Ουρουγουάης και προσαρμόζει την κύρια συμφωνία που συνήφθη το 1980 μεταξύ της Κοινότητας και της Ανατολικής Δημοκρατίας της Ουρουγουάης σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 31Δεκεμβρίου 1994, με τις ακόλουθες τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: «Στη ρήτρα 2 της κύριας συμφωνίας, όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 5 800 μετρικών τόνων αντικαθίσταται από το όριο των 5 220 μετρικών τόνων. Το εν λόγω ανώτατο όριο περιλαμβάνει μια μέγιστη ποσότητα για το 1989 2 000 μετρικών τόνων κρέατος αμνού που εισήχθη στην Ευρωπαϊκή Κοινότητα από την Ουρουγουάη υπό μορφή που δεν έχει ποτέ καταψυχθεί, μέγιστη ποσότητα 2 200 μετρικών τόνων για το 1990, μέγιστη ποσότητα 2 400 μετρικών τόνων για το 1991, μέγιστη ποσότητα 2 600 μετρικών τόνων για το 1992, μέγιστη ποσότητα 2 800 μετρικών τόνων για το 1993, μέγιστη ποσότητα 3 000 μετρικών τόνων για το 1994 και μέγιστη ποσότητα 1 600 μετρικών τόνων για το πρώτο εξάμηνο του 1995.»

2. Στη ρήτρα 4 της συμφωνίας, οι λέξεις «μέχρι τις 30 Ιουνίου 1995» αντικαθιστούν τις λέξεις «μέχρι τις 31 Δεκεμβρίου 1994.»

Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1994, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της κυβέρνησης της Ουρουγουάης στο θέμα αυτό.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης

Επιστολή αριθ. 2

Βρυξέλλες, . . . . . .

Κύριε,

Έχω την τιμή να σας γνωρίσω τη λήψη σημερινή σας επιστολής, η οποία έχει ως εξής:

«Έχω την τιμή να αναφερθώ στην ανταλλαγή επιστολών του 1989 που αποτελεί συμφωνία μεταξύ της Κοινότητας και της Ανατολικής Δημοκρατίας της Ουρουγουάης και προσαρμόζει την κύρια συμφωνία που συνήφθη το 1980 μεταξύ της Κοινότητας και της Ανατολικής Δημοκρατίας της Ουρουγουάης σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 31 Δεκεμβρίου 1994, με τις ακόλουθες τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: "Στη ρήτρα 2 της κύριας συμφωνίας, όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 5 800 μετρικών τόνων αντικαθίσταται από το όριο των 5 220 μετρικών τόνων. Το εν λόγω ανώτατο όριο περιλαμβάνει μια μέγιστη ποσότητα για το 1989 2 000 μετρικών τόνων κρέατος αμνού που εισήχθη στην Ευρωπαϊκή Κοινότητα από την Ουρουγουάη υπό μορφή που δεν έχει ποτέ καταψυχθεί, μέγιστη ποσότητα 2 200 μετρικών τόνων για το 1990, μέγιστη ποσότητα 2 400 μετρικών τόνων για το 1991, μέγιστη ποσότητα 2 600 μετρικών τόνων για το 1992, μέγιστη ποσότητα 2 800 μετρικών τόνων για το 1993, μέγιστη ποσότητα 3 000 μετρικών τόνων για το 1994 και μέγιστη ποσότητα 1 600 μετρικών τόνων για το πρώτο εξάμηνο του 1995."

2. Στη ρήτρα 4 της συμφωνίας, οι λέξεις "μέχρι τις 30 Ιουνίου 1995" αντικαθιστούν τις λέξεις "μέχρι τις 31 Δεκεμβρίου 1994."

Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1994, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της κυβέρνησης της Ουρουγουάης στο θέμα αυτό.»

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος της κυβέρνησης της Ουρουγουάης